
Την Πέμπτη 5 Φεβρουαρίου 2015 και ώρα 20:00 θα παρουσιαστεί στο Σπίτι της Κύπρου, Ξενοφώντος 2Α Σύνταγμα, το βιβλίο του Γεώργιου Χαριτωνίδη, ανέβας και κατέβας, που κυκλοφορεί από τις εκδόσεις ΚΕΔΡΟΣ.

Πρώην εργαζόμενος στο νοσοκομείο Ευαγγελισμός, φεύγει από την Αθήνα λίγο καιρό πριν ξεσπάσει η μεγάλη οικονομική κρίση. Επιστρέφει στην πόλη για ένα μικρό διάστημα, όταν η κρίση αγγίζει το αποκορύφωμά της, και επηρεάζεται από τις συνέπειές της.  Μικρές βιωματικές ιστορίες, η μία συνέχεια της άλλης, που σμίγουν τη σημερινή με τη μεταπολιτευτική Αθήνα, περίοδο που ο συγγραφέας πρωτοήλθε στην πόλη ως πρόσφυγας από την Κύπρο.

Για το βιβλίο θα μιλήσουν ο συγγραφέας και δικηγόρος Κωνσταντής Καντούνας, ο ποιητής και δοκιμιογράφος Δημήτρης Κοσμόπουλος και ο φιλόλογος και συγγραφέας Νικήτας Παρίσης.
Αποσπάσματα από το βιβλίο θα διαβάσει η ηθοποιός, θεατρολόγος Ιωάννα Μυλωνά.
Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.
Ο Γιώργος Ν. Χαριτωνίδης, πρόσφυγας από τη Λάπηθο Κερύνειας, μετά το 1974 εγκαταστάθηκε στην Αθήνα. Εργάστηκε ως υπάλληλος στο νοσοκομείο Ευαγγελισμός. Το 2003 εμφανίστηκε στην ελληνική πεζογραφία και βραβεύτηκε από το Υπουργείο Παιδείας και Πολιτισμού της Κύπρου για το μυθιστόρημά του Αναμνήσεις με πολλά κουκούτσια. Σήμερα μοιράζεται το χρόνο του ανάμεσα σε Λεμεσό και Αθήνα. 

